b'\n_START_ARTICLE_\nKvalifikacinis egzaminas\n_START_PARAGRAPH_\nKvalifikacinis egzaminas - egzaminas, kuriuo \xc4\xafrodoma tam tikra kvalifikacija, reikalinga, pvz., kokiai nors (profesinei ar kitokiai) veiklai vykdyti.\n_START_SECTION_\nLietuva\n_START_PARAGRAPH_\nLietuvoje kvalifikacinius valstyb\xc4\x97s reguliuojam\xc5\xb3 profesij\xc5\xb3 reikalavimus reglamentuoja \xc4\xafstatymai.\n_START_SECTION_\nDarbo teis\xc4\x97\n_START_PARAGRAPH_\nGali b\xc5\xabti pareikalauta, kad kandidatai, pretenduojantys eiti pareigas arba dirbti darbus, reikalaujan\xc4\x8dius speciali\xc5\xb3 \xc5\xbeini\xc5\xb3, i\xc5\xa1laikyt\xc5\xb3 kvalifikacinius egzaminus (LR DK 103 str. 1 d.). Kvalifikacinius reikalavimus ir egzamin\xc5\xb3 tvark\xc4\x85 valstyb\xc4\x97s ir savivaldybi\xc5\xb3 \xc4\xafmon\xc4\x97se, \xc4\xafstaigose ir organizacijose nustato Vyriausyb\xc4\x97 ar jos \xc4\xafgaliota institucija. Kitose darboviet\xc4\x97se kvalifikacinius reikalavimus nustato darbdavys, o kvalifikacini\xc5\xb3 egzamin\xc5\xb3 tvark\xc4\x85 nustato darbdavys, atsi\xc5\xbevelgdamas \xc4\xaf darbuotoj\xc5\xb3 atstov\xc5\xb3 nuomon\xc4\x99.\n_START_SECTION_\nProfesin\xc4\x97s veiklos teis\xc4\x97\n_START_PARAGRAPH_\nYra \xc5\xbeinomi tokie egzaminai kaip notaro egzaminas, teis\xc4\x97jo egzaminas, advokato egzaminas, antstolio egzaminas, auditoriaus egzaminas ir kt. Nuo kvalifikacini\xc5\xb3 egzamin\xc5\xb3 teisini\xc5\xb3 profesij\xc5\xb3 atveju Lietuvoje gali b\xc5\xabti atleisti socialini\xc5\xb3 moksl\xc5\xb3 teis\xc4\x97s krypties daktarai.'